ངའི་སྐད་ཆ་དེ་ཐོས་པས་ཨ་ཕ་དང་མ་ཡར་གཉིས་བཟོད་བསྲན་བྱེད་མ་ཐུབ་པར་བགད་དེ་བརྒྱལ་ལ་ཁད་བྱས་སོང་།བགད་དྲགས་ཏེ་མ་ཡར་གྱིས་ཕུ་ཐུང་གིས་མིག་ཆུ་འབྱིད་བཞིན་འདུགངས་ངོ་མ་ལྷ་མོའི་སྟེང་དུ་ཕྱག་འཚལ་འོས་པའི་ཆ་ཅི་ཞིག་ཡོད་པ་མཐོང་མ་བྱུང་།མིག་གཉིས་དང་རྣ་བ་གཉིས།ཁ་གཅིག་དང་སྣ་གཅིག་བཅས་ལས་གཞན་ཅི་ཡང་མི་འདུགགལ་ཏེ་ཁོ་མོའི་དཔྲལ་བའི་སྟེང་ན་མིག་ལྷག་མ་ཞིག་ཡོད་པ་ཡིན་ན་དེ་ནི་ཡག་པའི་ཡོན་ཏན་ཞིག་ཏུ་འགྱུར་མི་སྲིད་པའི་ཁར་དེ་ལས་ལྡོག་སྟེ་མི་རོ་རྩེ་སྒྲུང་ཁྲོད་ཀྱི་མི་ཤ་ཟ་ཞིང་མི་ཁྲག་འཐུང་བའི་བདུད་མོ་དང་འདྲ་བ་མ་ཡིན་ནམ།དེ་ནི་ཅི་འདྲའི་འཇིགས་སུ་རུང་བ་ལ་ཨང་།ཡིན་ན་ཡང་མི་རོ་རྩེ་སྒྲུང་ཁྲོད་ཀྱི་མི་ཡི་ལུས་ལ་བ་གླང་གི་མགོ་བོ་ལྡན་པའི་མ་སང་ཡ་རུ་ཁ་ཁྲ་ལ་ང་རང་ཧ་ཅང་དགའ་བ་ཡིན།རྒྱུ་མཚན་ནི་མ་སངས་ཡ་རུ་ཁ་ཁྲ་ནི་སྐྱེས་ཕོ་རབ་ཅིག་ཡིན་པས་རེད།